CELEX: 32021D0513
Language: bg
Date: 2021-03-22 00:00:00
Title: Решение за изпълнение (ЕС) 2021/513 на Съвета от 22 март 2021 година за предоставяне на временна подкрепа на Република Естония съгласно Регламент (ЕС) 2020/672 с цел смекчаване на рисковете от безработица при извънредните обстоятелства вследствие на избухването на COVID-19

24.3.2021   
               
               
                  BG
               
               
                  Официален вестник на Европейския съюз
               
               
                  L 103/6
               
            
         РЕШЕНИЕ ЗА ИЗПЪЛНЕНИЕ (ЕС) 2021/513 НА СЪВЕТА
         от 22 март 2021 година
         за предоставяне на временна подкрепа на Република Естония съгласно Регламент (ЕС) 2020/672 с цел смекчаване на рисковете от безработица при извънредните обстоятелства вследствие на избухването на COVID-19
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2020/672 на Съвета от 19 май 2020 година за създаване на Европейски инструмент за временна подкрепа с цел смекчаване на рисковете от безработица при извънредни обстоятелства (SURE) вследствие на избухването на COVID-19 (1), и по-специално член 6, параграф 1 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 4 февруари 2021 г. Естония поиска финансова помощ от Съюза, с която да допълни националните си усилия за преодоляване на въздействието от избухването на COVID-19 и на социално-икономическите му последици за работниците и самостоятелно заетите лица.
                  
               
                     (2)
                  
                  
                     Избухването на COVID-19 и предприетите от Естония извънредни мерки за ограничаване на разпространението на вируса и на социално-икономическите и здравните последици от него се очаква да се отразят изключително сериозно на публичните финанси. Според прогнозата на Комисията за Естония от есента на 2020 г., към края на 2020 г. дефицитът по консолидирания държавен бюджет се е очаквало да достигне 5,9 % от брутния вътрешен продукт (БВП), а консолидираният държавен дълг — 17,2 % от БВП. Според междинната прогноза на Комисията за зимата на 2021 г., през 2020 г. БВП на Естония се очаква да е намалял с 2,9 %.
                  
               
                     (3)
                  
                  
                     Избухването на COVID-19 блокира значителна част от работната сила в Естония. Това доведе до внезапно и съществено увеличение на публичните разходи в Естония, свързани със схемите за подпомагане на работата на непълно работно време и подобни мерки, както и с прибягването до съответните здравни мерки, свързани с избухването на COVID-19, както е посочено в съображения 4—9.
                  
               
                     (4)
                  
                  
                     С Постановление № 130 „Tööhõiveprogramm 2017—2020“ на правителството от 17 ноември 2016 г., изменено през 2020 г. (2), което е посочено в искането на Естония от 4 февруари 2021 г., е била въведена краткосрочна схема на пазара на труда за запазване на работните места (схемата е в сила от 23 март 2020 г.). Целта е била да се подпомогнат служителите от частния сектор, чиито заплати или работно време са били временно намалени поради значителното въздействие на извънредната ситуация, като на служителите са били предоставяни до 70 % от средната им месечна работна заплата или надница, с таван от 1 000 евро на служител месечно. Схемата е била временна и се е отнасяла за периода на извънредната ситуация от март до май 2020 г. С оглед на продължаващото въздействие на извънредната ситуация, Постановление № 130 е било изменено отново (3) и е било прилагано в изменения му вид до края на юни 2020 г. Условията за схемата за принудителен отпуск са били адаптирани, така че помощта от правителството за служителите е била намалена до 50 % от средната месечна работна заплата или надница на служителя, с таван от 800 евро на служител. За да получат помощ от правителството за своите служители, предприятията е трябвало да плащат най-малко 150 евро (на брутна основа) месечно на служител, така че всеки служител е получавал месечни доходи в размер най-малко на 584 евро, което е равно на минималната работна заплата.
                  
               
                     (5)
                  
                  
                     С Постановление № 26 „Erivajadusega lapse vanema toetuse saamise ja maksmise tingimused ning toetuse arvutamise alused“ на правителството от 9 април 2020 г. (4), посочено в искането на Естония от 4 февруари 2021 г., е била въведена помощ за запазване на доходите на родители, които по време на извънредната ситуация е трябвало да спрат да работят, за да се грижат за децата си със специални образователни потребности. Това е била временна мярка за периода на извънредната ситуация от 12 март до 17 май 2020 г. Помощта е била изчислявана въз основа на социалния данък, платен върху заплатата или надницата на родителя през 2019 г. Помощта е покривала 70 % от средната дневна работна заплата или надница на един родител.
                  
               
                     (6)
                  
                  
                     С Наредба № 7 „COVID-19 haigust põhjustava koroonaviiruse levikuga seotud kriisi leevendamiseks ette nähtud toetusmede laulu- ja tantsupeo liikumises osalevatele kollektiividele“ на министъра на културата от 30 април 2020 г. (5), Наредба № 9 „COVID-19 puhangust tingitud erakorraline abi kultuuri- ja spordivaldkonnale“ на министъра на културата от 30 април 2020 г. (6) (в сила от 3 май до 11 септември 2020 г.) и Наредба „Treeneri tööjõukulu toetuse määramise tingimused, sealhulgas nõuded spordialaliidule, spordiklubile ja spordikoolile ning selle omaosalusele, treeningrühmale ja treenerile, ning toetuse suuruse, jaotamise, tagasimaksmise ja tagasinõudmise kord“ на министъра на културата от 26 ноември 2014 г., изменена през 2020 г. (7), посочени в искането на Естония от 4 февруари 2021 г., е била въведена краткосрочна схема за артисти на свободна практика, спортни треньори и ръководители на хорове и танцови групи. Става въпрос за временна мярка за периода на извънредната ситуация, дължаща се на избухването на COVID-19. Артистите на свободна практика са били подпомагани със сума, равна на минималната работна заплата, за период от два месеца. Ръководителите на хорове и фолклорни танцови групи и спортните треньори са получили държавно подпомагане на доходите, което е представлявало 70 % от средната работна заплата или надница за периода от октомври 2019 г. до февруари 2020 г., с таван от 1 000 евро. Спортните треньори са получили подпомагане в размер на 50 % от редовната им работна заплата или надница, а останалите 50 % са били плащани от спортната организация.
                  
               
                     (7)
                  
                  
                     Естония е въвела редица свързани със здравето мерки за справяне с епидемията от COVID-19. Със закон „Riigi 2020. aasta lisaeelarve seadus“, приет от парламента на 15 април 2020 г. (8), който е посочен в искането на Естония от 4 февруари 2021 г., е въведена мярка, свързана със здравеопазването, която е позволила на правителството да закупи лични предпазни средства, допълнителни общи материали и консумативи.
                  
               
                     (8)
                  
                  
                     С Постановление № 28 „Eriolukorras Eesti Haigekassa kaudu hüvitiste ja teenuste eest maksmise tingimused ja kord“ на правителството от 23 април 2020 г. (9), посочено в искането на Естония от 4 февруари 2021 г., е била въведена краткосрочна схема за подпомагане на болниците с цел компенсиране на разходите за наемане на временен персонал за COVID-19 отделенията и интензивните отделения, както и за заплащането на удълженото работно време за лекари, медицински сестри и друг свързан с тях персонал. Схемата покрива разходите за допълнителна нужда от персонал в COVID-19 отделенията и интензивните отделения в болниците. Допълнителният персонал е бил нает на по-висока заплата, за да се поддържа мотивацията на персонала по време на извънредната ситуация.
                  
               
                     (9)
                  
                  
                     С Постановление № 28 „Eriolukorras Eesti Haigekassa kaudu hüvitiste ja teenuste eest maksmise tingimused ja kord“ на правителството от 23 април 2020 г. (10), посочено в искането на Естония от 4 февруари 2021 г., е било въведено обезщетение за служителите през първите три дни на отпуск по болест. Това е била временна мярка за периода на извънредната ситуация от 13 март до 17 май 2020 г. Обезщетението за по-честото използване на отпуск по болест и отпуск за полагане на грижи поради COVID-19 е било предоставено за лицата, осигурени към естонската здравноосигурителна каса, за първите три дни на заболяването, които обикновено са за сметка на служителя.
                  
               
                     (10)
                  
                  
                     Естония изпълнява условията по член 3 от Регламент (ЕС) 2020/672 за отпускане на финансова помощ. Естония предостави на Комисията подходящи доказателства, че извършените публични разходи са се увеличили с 230 000 000 евро, считано от 1 февруари 2020 г., в резултат на националните мерки за справяне със социално-икономическите последици от избухването на COVID-19. Това представлява внезапно и съществено увеличение, тъй като е свързано както с нови мерки, така и с увеличено търсене на действащи мерки, които заедно обхващат значителна част от работната сила в Естония.
                  
               
                     (11)
                  
                  
                     В съответствие с член 6 от Регламент (ЕС) 2020/672 Комисията се консултира с Естония и провери дали е налице внезапно и съществено увеличение на извършените публични разходи, пряко свързани с посочените в искането от 4 февруари 2021 г. схеми за подпомагане на работата на непълно работно време и подобни мерки, както и с прибягването до съответните свързани със здравето мерки във връзка с избухването на COVID-19.
                  
               
                     (12)
                  
                  
                     Поради това на Естония следва да се предостави финансова помощ, за да ѝ се съдейства да се справи със социално-икономическите последици от тежкия икономически шок, причинен от избухването на COVID-19. Комисията следва да взема решенията относно падежа, размера и отпускането на траншовете и вноските в тясно сътрудничество с националните органи.
                  
               
                     (13)
                  
                  
                     Настоящото решение не засяга резултата от евентуалните процедури относно нарушения на функционирането на вътрешния пазар, които биха могли да бъдат открити в частност по силата на членове 107 и 108 от Договора. То не отменя посоченото в член 108 от Договора изискване към държавите членки да уведомяват Комисията за случаите, които биха могли да представляват държавна помощ.
                  
               
                     (14)
                  
                  
                     Решението за предоставяне на финансова помощ се взима с отчитане на съществуващите и очакваните нужди на Естония, както и на исканията за финансова помощ съгласно Регламент (ЕС) 2020/672, които вече са представени или за които е планирано да бъдат представени от други държави членки, при прилагане на принципите на равно третиране, солидарност, пропорционалност и прозрачност,
                  
               ПРИЕ НАСТОЯЩОТО РЕШЕНИЕ:
         
            Член 1
            Естония изпълнява условията по член 3 от Регламент (ЕС) 2020/672.
         
         
            Член 2
            
               1.   Съюзът отпуска на Естония заем с максимален размер 230 000 000 евро. Неговият максимален среден срок до падежа е 15 години.
            
            
               2.   Срокът на разполагаемост на предоставената с настоящото решение финансова помощ е 18 месеца, считано от първия ден след датата, на която настоящото решение поражда действие.
            
            
               3.   Комисията предоставя на Естония финансовата помощ от Съюза чрез максимум осем транша. Всеки транш може да се изплаща на една или няколко вноски. Срокът до падежа на вноските по първия транш може да бъде по-дълъг от максималния среден срок до падежа, посочен в параграф 1. В такъв случай срокът до падежа на останалите вноски се фиксира така, че след изплащането на всички траншове да е бил спазен посоченият в параграф 1 максимален среден срок до падежа.
            
            
               4.   Отпускането на първия транш зависи от влизането в сила на споразумението за заем, посочено в член 8, параграф 2 от Регламент (ЕС) 2020/672.
            
            
               5.   Естония поема разходите по посоченото в член 4 от Регламент (ЕС) 2020/672 финансиране от Съюза за всеки транш, както и евентуалните такси и направени от Съюза разходи във връзка с финансирането на заема, предоставен съгласно параграф 1 от настоящия член.
            
            
               6.   Комисията взема решение относно размера и отпускането на траншовете, както и размера на вноските.
            
         
         
            Член 3
            Естония може да финансира следните мерки:
            
                        а)
                     
                     
                        краткосрочна схема на пазара на труда за запазване на работните места, както е предвидена в Постановление № 130 „Tööhõiveprogramm 2017—2020“ на правителството от 17 ноември 2016 г., изменено през 2020 г.;
                     
                  
                        б)
                     
                     
                        помощ за запазване на доходите на родители, които по време на извънредната ситуация е трябвало да спрат да работят, за да се грижат за децата си със специални образователни потребности, както е предвидена в Постановление № 26 „Erivajadusega lapse vanema toetuse saamise ja maksmise tingimused ning toetuse arvutamise alused“ на правителството от 9 април 2020 г.;
                     
                  
                        в)
                     
                     
                        краткосрочна схема за артисти на свободна практика, спортни треньори и ръководители на хорове и танцови групи, както е предвидена в Наредба № 7 „COVID-19 haigust põhjustava koroonaviiruse levikuga seotud kriisi leevendamiseks ette nähtud toetusmede laulu- ja tantsupeo liikumises osalevatele kollektiividele“ на министъра на културата от 30 април 2020 г., Наредба № 9 „COVID-19 puhangust tingitud erakorraline abi kultuuri- ja spordivaldkonnale“ на министъра на културата от 30 април 2020 г. и Наредба „Treeneri tööjõukulu toetuse määramise tingimused, sealhulgas nõuded spordialaliidule, spordiklubile ja spordikoolile ning selle omaosalusele, treeningrühmale ja treenerile, ning toetuse suuruse, jaotamise, tagasimaksmise ja tagasinõudmise kord“ на министъра на културата от 26 ноември 2014 г., изменена през 2020 г.;
                     
                  
                        г)
                     
                     
                        мярка, свързана със здравеопазването, която е позволила на правителството да закупи лични предпазни средства, допълнителни общи материали и консумативи, както е предвидена в закон „Riigi 2020. aasta lisaeelarve seadus“, приет от парламента на 15 април 2020 г.;
                     
                  
                        д)
                     
                     
                        краткосрочна схема за подпомагане на болниците с цел компенсиране на разходите за наемане на временен персонал за COVID-19 отделенията и интензивните отделения, както и за заплащането на удълженото работно време за лекари, медицински сестри и друг персонал, както е предвидена в Постановление № 28 „Eriolukorras Eesti Haigekassa kaudu hüvitiste ja teenuste eest maksmise tingimused ja kord“ на правителството от 23 април 2020 г.;
                     
                  
                        е)
                     
                     
                        обезщетение за служителите през първите три дни на отпуск по болест, както е предвидено в Постановление № 28 „Eriolukorras Eesti Haigekassa kaudu hüvitiste ja teenuste eest maksmise tingimused ja kord“ на правителството от 23 април 2020 г.
                     
                  
         
            Член 4
            Адресат на настоящото решение е Република Естония.
            Настоящото решение поражда действие в деня на нотифицирането му на неговия адресат.
         
         
            Член 5
            Настоящото решение се публикува в Официален вестник на Европейския съюз.
            
         
         
            Съставено в Брюксел на 22 март 2021 година.
            
               
                  За Съвета
               
               
                  Председател
               
               M. do C. ANTUNES
            
         
         
            (1)  ОВ L 159, 20.5.2020 г., стр. 1.
         
            (2)  Riigi Teataja („RT“) I, 20.3.2020 г., стр. 3.
         
            (3)  RT I, 30.5.2020 г., стр. 4.
         
            (4)  RT I, 10.4.2020 г., стр. 5.
         
            (5)  RT I, 30.4.2020 г., стр. 28.
         
            (6)  RT I, 30.4.2020 г., стр. 29.
         
            (7)  RT I, 5.5.2020 г., стр. 21.
         
            (8)  RT I, 21.4.2020 г., стр. 2.
         
            (9)  RT I, 24.4.2020 г., стр. 13.
         
            (10)  RT I, 24.4.2020 г., стр. 13.